text: Депутати и кметове на рали в Криводол Криводол ВРАЦА ДНЕС
  Депутати и кметове на рали в Криводол
  Иван Живков – Пожарния спечели рали кроса на писта "Строител" в Криводол. 26 коли взеха участие в 3-ия кръг от държавния шампионат. Трима депутати и трима кметове на общини бяха гости на собствениците на пистата семейство Спасови. Инж. Дилян Димитров от ГЕРБ и Атанас Костадинов от БСП от Монтанско, и инж. Николай Иванов от Врачанско, който е бивш кмет на Криводол и Враца, гледаха ралито. Петър Данчев на Криводол, Светлин Сретениев на Бойчиновци и Пламен Петков на Чипровци бяха първенците на трите общини. Високите гости си направиха снимка за спомен с най-младият пилот на Старт Н /Криводол/ Васко Спасов и баща му инж. Спас Спасов.
  На финала в "Дивизия 1" стартираха трима пилоти на Старт Н /Криводол/ 2. Колоната поведе Светослав Манастирски с Митсубиши Лансер, следван от Иван Живков с Ауди и Емил Минчев със Субару Джъсти. Манастирски реши да влезе в байпаса в последната обиколка и излезе на сантиметри зад Живков. Трети завърши трикратният шампион на страната Емил Минчев, чието Субару Джъсти е с много по-малко конски сили. Заради повреди от битката отпаднаха Мирослав Цветанов от Жико Моторспорт /Видин/ и Александър Томов от Монтана Рейсинг тим. В "Дивизия 2" с предно предаване първи е Ивайло Йончев от АМК Ботевград с Хонда Сивик, следван от съотборника си Владимир Димитров със същия автомобил и Валери Димитров от Старт Н /Криводол/ с Тойота Корола. Малко преди финала пилотът на Ботевград удари отзад състезателят на домакините и стана втори. Инцидентът бе разгледан от комисарите, но класирането не бе променено. Методи Тодоров – Муто от Старт Н /Криводол/ 2 с БМВ спечели битката в "Дивизия 3" със задно предаване, с представителя на Жико МС Николай Николов с Форд Пума. Трети е Цветелин Велков с ВАЗ от домакините. Велков, Лъчезар Петров от Жико МС и Георги Ставров от Старт Н се наредиха на първите три места в клас "Лада". Купата за най-млад състезател взе Иван Сашов Иванов от видинския тим. Купа получи и единствената дама Красимира Стоянова от Ара Мотор спорт. Единодушно купата за най-атрактивен състезател бе присъдена на Иван Живков – Пожарния. Отборен първенец в Криводол е вторият тим на Старт Н. АМК Ботевград и Жико МС са на следващите две места. Четвъртият кръг от рали кроса е на 8 и 9 юли в Ловеч.